আদ্রিয়ানো লেইতে রিবেইরো (; ১৭ ফেব্রুয়ারি ১৯৮২; আদ্রিয়ানো নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। ভক্তদের কাছে লিম্পেরাতোরে ডাকনামে পরিচিত আদ্রিয়ানো তার খেলোয়াড়ি জীবনের অধিকাংশ সময় ইন্টার মিলান এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।  ১৯৯৭–৯৮ মৌসুমে, ব্রাজিলীয় ফুটবল ক্লাব ফ্লামেঙ্গোর যুব পর্যায়ের হয়ে খেলার মাধ্যমে আদ্রিয়ানো ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ২০০০–০১ মৌসুমে, ব্রাজিলীয় ক্লাব ফ্লামেঙ্গোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দুই মৌসুম অতিবাহিত করেছিলেন; ফ্লামেঙ্গোর হয়ে তিনি ২৪ ম্যাচে ১০টি গোল করেছিলেন। অতঃপর ২০০১–০২ মৌসুমে তিনি প্রায় ১৩ মিলিয়ন ইউরোর বিনিময়ে ইতালীয় ক্লাব ইন্টার মিলানে যোগদান করেছিলেন। ইন্টার মিলানে মাত্র এক মৌসুম অতিবাহিত করার পর ধারে ফিওরেন্তিনার সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ১৫ ম্যাচে ৬টি গোল করেছিলেন। পরবর্তীকালে, তিনি পারমা কালচো, ইন্টার মিলান, সাও পাওলো, ফ্লামেঙ্গো, রোমা, করিন্থিয়ান্স এবং আতলেতিকো পারানায়েন্সের হয়ে খেলেছিলেন। সর্বশেষ ২০১৬ সালে, তিনি মার্কিন ক্লাব মায়ামি ইউনাইটেডে যোগদান করেছিলেন; মায়ামি ইউনাইটেডের হয়ে মাত্র এক মৌসুম খেলার পর তিনি অবসর গ্রহণ করেছিলেন।  ১৯৯৯ সালে, আদ্রিয়ানো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০০০ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪৮ ম্যাচে ২৭টি গোল করেছিলেন।   প্রারম্ভিক জীবন  আদ্রিয়ানো লেইতে রিবেইরো ১৯৮২ সালের ১৭ই ফেব্রুয়ারি তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আদ্রিয়ানো ব্রাজিল অনূর্ধ্ব-১৭ এবং ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছিলেন।  ২০০০ সালের ১৫ই নভেম্বর তারিখে, ১৮ বছর, ৮ মাস ও ২৯ দিন বয়সে, বাম পায়ে ফুটবল খেলায় পারদর্শী আদ্রিয়ানো কলম্বিয়ার বিরুদ্ধে অনুষ্ঠিত ২০০২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। উক্ত ম্যাচের ৭৮তম মিনিটে আক্রমণভাগের খেলোয়াড় ফ্রান্সার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে আদ্রিয়ানো মাত্র ১ ম্যাচে অংশগ্রহণ করেছিলেন।   পরিসংখ্যান   আন্তর্জাতিক   দল  সাল  ম্যাচ  গোল ব্রাজিল  ২০০০  ১  ০ ২০০৩  ৬  ৩ ২০০৪  ১১  ৯ ২০০৫  ১২  ১০ ২০০৬  ৬  ৩ ২০০৭  ১  ০ ২০০৮  ৬  ২ ২০০৯  ৪  ০ ২০১০  ১  ০ সর্বমোট  ৪৮  ২৭   তথ্যসূত্র    বহিঃসংযোগ                    বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:২০০৫ ফিফা কনফেডারেশন্স কাপের খেলোয়াড় বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফ্লামেঙ্গো রেগাতাস ক্লাবের খেলোয়াড়